Osèano Atlàntego

L**'Osèano Atlàntego** el xe el secóndo osèano de ła Tera, e el cuerde sérca el 20% de ła superficie.

El xe dełimità a òvest dal continente american (da ła banda setentrional co ła Mèrica del Nord, da qûeła meridional co ła Mèrica del Sud) e a est da l'Europa e da l'Àfrica, a sud da'l continente antartico .

El meridian 20°E ło separa a est da l'Osèano Indian; cheło 67°W ło separa a ovest da l'Osèano Pasìfico.
El łimite osidental del'osèano inte el arsipełago de ła Tera del Fógo el xe in corispondensa de'l *Pasajo de Drake*.
A nord el xe cołegà co el Mare Jasal Àrtico, dal qûal ło separa na łìnea convensional che ła va da ła Groenlandia fin al *arsipełago de łe Spitzbergen* e n'altra łìnia convensional che ła va da łe *Spitzbergen* a ła banda setentrionae de ła Norvegia.

Inóltra existe anca de łe conesion artifisałi co staltri osèani:co l'Osèano Pasìfico par banda de'l Canal de Panamá , e co l'Osèano Indian par banda del canal artificial de Suez.

El nome de l'osèano, el riva da ła mitołogìa greca, el signìfica "Mar de Atlante".

## Zeografia fizega
Sto osèano el òcupa un basin a forma de "S", slongà inte ła diresion nord-sud. El xe dividést in do sesion prinsipałi, l'Atlàntico del Nord e l'Atlàntico del Sud, da corénti equatoriałi a sérca 8° de latitùden nord.
L'Osèano Atlàntego, specie nea parte setentrionàe, el presenta coste iregolari co molte baie, golfi e comunicasion co altri mari. Tra sti ultimi ghe xe a ovest el Mar dei Caraibi, el Golfo del Mèsego, el Golfo de San Lorenso, ła *[[Baia de Hudson]]* e ła *Baia de Baffin*, e a est el Mar Mediteraneo, el Mar Negro, el Mar Seltego, ła Mànega , el Mare del Nord, el Mar Bàltego, el *Mare de Barents*, el Mare de Norveja e el Groenlandia.

### Idrografia
L'osèano propriamente dito el coerxe un'area de sirca 82&nbsp;362&nbsp;000&nbsp;km² (pari a 8 olte quea de l'Europa), che riva a 106&nbsp;450&nbsp;000&nbsp;km² se se toe in considerasion anca i so mari adiacenti.
L'Atlàntego el coerxe el 20% dea superficie dea Tera, e el xe secondo solo al Pasìfego come grandessa. Le tere ocupàe da ła conca idrogràfega de l'Atlàntego e amonta a cuatro olte quee del Pasìfego o de l'Indiàn.

Ea larghessa de l'Atlàntego ła varia tra 2&nbsp;848&nbsp;km inte el ponto pi streto, tra el Brasil e ła Liberia, fin a 4&nbsp;830&nbsp;km tra i Stati Uniti e l'Africa setentrionàe.

Ea profondità mèdia de l'Atlàntego ła xe de 3&nbsp;926 metri, ridota a 3&nbsp;332 se se toe in considerasion i mari adiacenti.
Ea profondità majore a xe de 8&nbsp;605, ragiunta nea *Fossa de Milwaukee*, vissìn a Porto Rico.

El volume de l'Osèano Atlàntego el xe de 323&nbsp;600&nbsp;000&nbsp;km³, e de 354&nbsp;700&nbsp;000&nbsp;km³ considerando anca i mari adiacenti.

E linee de costa de l'Atlàntego e riva in totale a 111&nbsp;000&nbsp;km.

### Ìzołe
E pi grande ìzołe de l'Atlàntego e xe ła Groenlandia, ła *Tera de Baffin*, l'Islanda, Teranova, ła Gran Bretagna, l'Irlanda, Cuba e Hispaniola.
Tra cuee picenine se segnala e Ìxołe Canarie, e Azore, e ìzołe del Cao Verde, e Bermuda, e *Isole Madeira*, e Isole Falkland, l'ìzoła de *Ascension*, Sant'Elena, Tristan da Cunha, e tute e ìzołe minori dea regiòn caraibica (Bahamas, Martinica, Barbados ecc.).

## Note